Diari Oficial de la Generalitat Valenciana


Sumari del DOGV 8209, del 10-01-2018 (2017/11544)

RESOLUCIÓ de 7 de desembre de 2017, de la Conselleria d'Hisenda i Model Econòmic per la qual s'autoritza una transferència de crèdit del capítol 4, línia S7380, «Formació per a l'ocupació en les administracions públiques de les entitats locals», al capítol 2, en el programa 121.30, Formació i estudis, de la Conselleria de Justícia, Administració Pública, Reformes Democràtiques i Llibertats Públiques, per un import de 48.000 euros. Expedient número 07.007/17-139.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11840


Data del document
:   07-12-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de desembre de 2017, de la Conselleria d'Hisenda i Model Econòmic per la qual s'autoritza una transferència de crèdit del capítol 4, línia S7380, «Formació per a l'ocupació en les administracions públiques de les entitats locals», al capítol 2, en el programa 121.30, Formació i estudis, de la Conselleria de Justícia, Administració Pública, Reformes Democràtiques i Llibertats Públiques, per un import de 48.000 euros. Expedient número 07.007/17-139.  
 [2017/11823]  
  
  
En l'Acord de gestió dels fons de formació per a l'any 2017, adoptat per la Comissió General de Formació per a l'Ocupació de les Administracions Públiques de 31 de gener de 2017 i la seua modificació de 30 de març aprovada per la mateixa comissió, es van assignar per als plans de formació de les administracions locals de la Comunitat Valenciana 895.780 euros. En l'acta de la reunió de 19 de juliol, de la Comissió Paritària de Formació Local, consta que d'aquest import 847.780 corresponen a la convocatòria de subvencions per a finançar els plans promoguts per les entitats locals, publicada per la Resolució de la Conselleria de Justícia, Administració Pública, Reformes Democràtiques i Llibertats Públiques de 22 de maig de 2017; i els restants 48.000 euros es detrauen per al Pla interadministratiu de formació local a executar per l'IVAP, convocat per la Resolució de la Direcció General de Funció Pública de 18 de setembre de 2017.  
En haver-se consignat en el pressupost la previsió de fons finalistes de l'INAP per als plans de formació de les administracions locals de la Comunitat, en el capítol 4 del programa 121.30, Formació i estudis, línia de concurrència competitiva S7380, «Formació per a l'ocupació en les administracions públiques de les entitats locals», pertoca minorar-la en els 48.000 euros a destinar al Pla interadministratiu de formació local, i transferir-los al capítol 2 del programa, perquè el gestione l'IVAP.  
  
A aquest efecte i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 11.76.19.895.45.3 per un import de 48.000 euros, per la minoració en la dotació de la línia de concurrència competitiva S7380, que es modifica d'acord amb el següent detall:  
  
Codi Denominació Dotació anterior Modificació Dotació actual  
S7380 Formació per a l'ocupació en les administracions públiques de les entitats locals 902.000,00 € 48.000,14 225.655,00  
  
  
Segon  
S'autoritza un increment de crèdit en l'aplicació 27.65.26.316.52.0 per un import de 48.000,00 euros.  
  
València, 7 de desembre de 2017.- El conseller d'Hisenda i Model Econòmic: Vicent Soler i Marco.